แบงก์โน้ตส์
ปากแข็งมึนตึ้บไปตามๆ กัน เมื่อ &#8220;อัจนา ไวความดี&#8221; รองผู้ว่าการด้านเสถียรภาพการเงิน ธนาคารแห่งประเทศไทย (ธปท.)
10 ส.ค. 2554

ปากแข็งมึนตึ้บไปตามๆ กัน เมื่อ “อัจนา ไวความดี” รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) 
ออกมายอมรับว่าทาง แบงก์ชาติได้เข้ามาดูแลค่าเงินบาทบางช่วงเพื่อไม่ให้แข็งค่าเกินไป 
แต่รุ่งขึ้นอีกวันอาจารย์ “ประสาร ไตรรัตน์วรกุล” ผู้ว่า การ ธปท.ออกมาป่าวประกาศทั่ววังบางขุนพรหมว่า ไม่มีอะไรทั้งนั้น แบงก์ชาติเปล่าแทรกแซงค่าเงินบาท 
เหตุที่ในช่วง 1-2 วันนี้ เงินบาทได้อ่อนค่าลง เนื่องจากสัปดาห์นี้มีวันหยุดยาวจากเทศกาลสงกรานต์ จึงทำให้นักลงทุนมีการเทขายทำกำไรในตลาดหุ้นเพื่อชะลอความเสี่ยง ไม่ได้มาจากการที่ ธปท.เข้าแทรกแซงแต่อย่างใด ค่าเงินบาทวานนี้จึงวิ่งอยู่แถว 30.10-30.20 บาทต่อเหรียญสหรัฐ
ส่วนเงินบาทที่แข็งค่าในสัปดาห์ที่ผ่านมา ก็เกิดจากเงินยูโรแข็งค่าขึ้นเมื่อเทียบกับเงินดอลลาร์สหรัฐ หลังจากธนาคารกลางยุโรป (อีซีบี) ได้ปรับดอกเบี้ยเข้าสู่ระดับปกติ ขณะที่เฟด ยังคงดอกเบี้ยไว้ระดับเดิมทำให้ค่าเงินเหรียญอ่อนค่าลง และค่าเงินบาทแข็งค่าขึ้น ซึ่งยังมีปัจจัยภายในประเทศที่มีการขายทองคำออกมาเก็งกำไร เพื่อให้ได้เงินเหรียญสหรัฐมาแลกเงินบาท รวมถึงเงินลงทุนไหลเข้ามาในเอเชียในไทย 
ยกเหตุผลละเอียดยิบอย่างเนี้ยเข้าใจนะ...จะหาว่าแบงก์ชาติแทรกแซงไม่ได้ 
ปากแข็งจริงๆ เขารู้กันทั่วทั้งลุ่มเจ้าพระยาแล้วว่า แบงก์ชาติเข้ามาแทรกตลอด
อย่างนี้ต้องบอกว่าลูกผู้ชาย... “ปากแข็ง” จริงๆ